মার্চেই বাংলায় মোদি, ব্রিগেডে বড় জনসভার আয়োজন

ওয়েবডেস্ক-  বিধানসভা নির্বাচনে (Assembly Election)  ভোট (Vote) ঘোষণা শুধুমাত্র সময়ের অপেক্ষা। মার্চেই ঘোষণা সম্ভাবনা, আর এপ্রিলেই ভোট হতে পারে। সেই মার্চেই কলকাতা আসছেন প্রধানমন্ত্রী নরেন্দ্র মোদি (Narendra Modi)।  মার্চ (March) মাসে ব্রিগেডে (Brigade) জনসভা (Public meeting)

করবেন মোদি। এখনও দিনক্ষণ চূড়ান্ত হয়নি। ঠিক হয়েছে, বিভিন্ন জোনের রথ যাত্রার পর বা রথ যাত্রার আগেই ব্রিগেডে মোদির সভা হবে কিনা তা নরেন্দ্র মোদির উপরেই নির্ভর করবে। তবে মার্চ মাসেই মোদির সভা হবে ব্রিগ্ৰেডে, এটাই কোর কমিটির সিদ্ধান্ত।

সূত্রে খবর, বাংলায় বাঙালি মননে জায়গা তৈরি করতে এবার রথযাত্রাকে বেছে নিচ্ছে পদ্ম শিবির। ব্রিগেডে সমাবেশকে সফল করতে দলের একাধিক সাংগঠিক জোন থেকে রথযাত্রা করবে বিজেপি। সেই সমস্ত রথ বিগ্রেডে আসবে। দোলযাত্রার পরেই বাংলার রথযাত্রার কর্মসূচি করবে বিজেপি।

আরও পড়ুন-  ব্রিগেডের সভায় জমায়েতে দক্ষিণবঙ্গের একাধিক জেলাকে নিয়ে আসা হবে

পশ্চিমবাংলা এখন উচ্চ মাধ্যমিক পরীক্ষা চলছে। তাই সেই সময়টাকে বাদ দিয়ে মার্চের প্রথম সপ্তাহ থেকেই গেরুয়া পালে হাওয়া তুলবে বিজেপি। বাংলায় একাধিক জনসভা করবেন মোদি ও অমিত শাহ। তবে কলকাতা জোনে ব্রিগেডেই জনসভা করতে চাইছে বিজেপি। ব্রিগেডের সভায় জমায়েতে দক্ষিণবঙ্গের একাধিক জেলাকে নিয়ে আসা হবে। শিলিগুড়িতে সভা করতে পারেন প্রধানমন্ত্রী। কারণ মোদিকে দিয়ে শিলিগুড়িতে বড় সভা করার পরিকল্পনা নিয়েছে পদ্মশিবির। পাশাপাশি চলতি মাসের মধ্যেই বিধানসভা ভিত্তিক প্রার্থী তালিকা দিল্লির কাছে পাঠিয়ে দিতে চায় রাজ্য বিজেপি। জেলা থেকে প্রত্যেক আসনের জন্য তিনটি করে নাম নিয়ে মোট ২৯৪ আসনের প্রার্থী তালিকা জমা পড়বে রাজ্যে। তবে বেশ কয়েকক্ষেত্রে একাধিক নাম থাকারও সম্ভাবনা আছে।